ดีอีเอส จับมือ ตร. บังคับใช้ ก.ม. ปราบข่าวปลอม ตาม พ.ร.ก.ฉุกเฉินฯ 
ดีอีเอส จับมือ ตำรวจ ลุยปราบข่าวปลอมตาม พ.ร.ก.ฉุกเฉิน 2548 ยัน ต้องบังคับใช้กฎหมายเด็ดขาดและจริงจัง โดยเฉพาะบ้านเมืองอยู่ในภาวะวิกฤติ ตามนโยบาย บิ๊กตู่วันที่ 16 เม.ย. นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม (ดีอีเอส) เปิดเผยถึงการตรวจสอบและจับกุมผู้ที่โพสต์ข่าวปลอม สร้างความสับสนและตื่นตระหนกในสังคมของศูนย์ต่อต้านข่าวปลอม กระทรวงดีอีเอส ร่วมกับสำนักงานตำรวจแห่งชาติ หลังจากที่มีประกาศข้อกำหนด (ฉบับที่ 1) ตาม พ.ร.ก.บริหารราชการในสถานการณ์ฉุกเฉิน พ.ศ.2548 ออกมาบังคับใช้โดยตรวจสอบพบการกระทำผิด จำนวน 7 เรื่อง และผู้มีกระทำผิด 9 ราย ประกอบด้วย1. ไปรษณีย์ เตือน มีผู้ติดเชื้อ COVID-19 จากจดหมายหรือพัสดุ พบผู้กระทำผิด 1 ราย อยู่ที่ อ.บางบัวทอง จ.นนทบุรี2. ลือ เคอร์ฟิว 24 ชม.เริ่มเสาร์อาทิตย์นี้ ต้องตุนอาหารและเครื่องดื่ม พบผู้กระทำผิด 1 ราย อยู่ที่ อ.บ้านไร่ จ.อุทัยธานี3. พบพนักงานธนาคารอิสลามแห่งประเทศไทยติดเชื้อ พบผู้กระทำผิด 1 ราย อยู่ที่ เขตสวนหลวง กทม.4. ด่วน ย้ายศูนย์ ศบค.หลังพบ จนท.เริ่มติดเชื้อ COVID-19 พบผู้กระทำผิด 1 ราย อยู่ที่ อ.ศรีราชา จ.ชลบุรี5. ห้ามกิน เห็ดเข็มทอง เพราะมีพิษโควิด-19 อันตรายถึงชีวิต พบผู้กระทำผิด 1 ราย อยู่ที่ อ.เมือง จ.นครราชสีมา6. แชร์สนั่นรัฐบาลเตรียมประกาศเคอร์ฟิวห้ามออกนอกบ้าน 24 ชม.ภายในสัปดาห์หน้า พบผู้กระทำผิด 2 ราย อยู่ที่ อ.เกาะจันทร์ จ.ชลบุรี และ อ.เมือง จ.สมุทรปราการและ 7. ห้ามใช้อินเทอร์เน็ตว่าร้ายรัฐบาล พบผู้กระทำผิด 2 ราย อยู่ที่ อ.ระโนด จ.สงขลา และ อ.บ้านโพธิ์ จ.ฉะเชิงเทราล่าสุดขณะนี้ศาลออกหมายค้นแล้ว 2 ราย คือ กรณี อ.บางบัวทอง จ.นนทบุรี และ อ.บ้านไร่ จ.อุทัยธานีรมว.ดีอีเอส กล่าวย้ำว่า เจ้าหน้าที่จำเป็นต้องบังคับใช้กฎหมายอย่างเด็ดขาดและจริงจัง โดยเฉพาะในช่วงที่บ้านเมืองกำลังประสบวิกฤติ เช่นนี้ เพื่อไม่ให้กระทบต่อประชาชนและความมั่นคงของประเทศ ตามนโยบายของ พล.อ.ประยุทธ์ จันทร์โอชา นายกรัฐมนตรี โดยผู้ที่ฝ่าฝืนอาจมีความผิดตาม พ.ร.บ.คอมพิวเตอร์ พ.ศ. 2550 ซึ่งมีอัตราโทษ จำคุกไม่เกิน 5 ปี ปรับไม่เกิน 100000 บาท หรือทั้งจำทั้งปรับ และ พ.ร.ก.การบริหาราชการในสถานการณ์ฉุกเฉิน พ.ศ.2548 จำคุกไม่เกิน 2 ปี ปรับไม่เกิน 40000 บาท หรือทั้งจำทั้งปรับ
ดีอีเอส จับมือ ตำรวจ ลุยปราบข่าวปลอมตาม พ.ร.ก.ฉุกเฉิน 2548 ยัน ต้องบังคับใช้กฎหมายเด็ดขาดและจริงจัง โดยเฉพาะบ้านเมืองอยู่ในภาวะวิกฤติ ตามนโยบายบิ๊กตู่ 
โควิด-19,ไวรัสโคโรน่า,ไวรัสโคโรนา,ปราบข่าวปลอม,ดีอีเอส,พุทธิพงษ์ ปุณณกันต์,ข่าวปลอม,ข่าวทั่วไป